Cerdaña
<s>Cerdaña (katalonski: Cerdanya, latinski: Ceritania) je ime današnje španjolske regije i ime za historijsku grofoviju koja se prostirala u Pirinejima između Katalonije i Oksitanije.</s>

<s>Geografske karakteristike</s>

<s>To je kotlina duga 20 km i široka oko 5 km, prosječne nadmorske visine od 1000 metara, okružena planinama višim od 2000 m.
Zbog tog je od pamtivjeka korištena kao prirodni prelaz iz Francuske u Španjolsku.</s>

<s>Cerdaña ima površinu od 1,086 km², od tog 50.3% pripada Španjolskoj, a 49.7% Francuskoj.</s><s>U njoj živi oko 26,500 stanovnika (53% u Španjolskoj).</s>

<s>Historija</s>

<s>U 8. vijeku Cerdañu su zauzeli Mauri, kad se vojska Karla Velikog primakla granicama (785-790.) naselja su se spontano predavala.</s><s>Karlo Veliki je čitav taj kraj uz Pirineje organizirao kao pograničnu marku.</s>

<s>Krajem 8. vijeka Cerdaña je organizirana kao grofovija, ona je svoju maksimalnu političku, kulturnu i demografsku ekspanziju ostvarila od kraja 8. vijeka do sredine 13. vijeka.</s><s>Iz tog perioda ostalo je 50 malih romaničkih crkava.</s>

<s>Tokom 9. vijeka Cerdañom su vladali raznorazni grofovi iz Barcelone, Gerone, Narbonne i Urgella, sve do Wilfreda Dlakavog koji je vladao Cerdañom od 870. do 897.</s><s>Uzdigao je u rang samostalne grofovije i dao svom najmlađem sinu Mironu (umro 927.).</s><s>Mironovi nasljednici vladali su kao porodična dinastija Cerdañom sve do 1117. kad su izumrli.</s><s>Nakon tog Cerdaña je postala dio Kraljevine Aragon.</s><s>Jedno kraće vrijeme bila je dio Kraljevstva Mallorca.</s>

<s>Nakon sklapanja Pirinejskog mira - 1659. kog je u ime Španjolske potpisao Felipe IV a u ime Francuske Louis XIV, Katalonija je Kraljevini Francuskoj prepustila grofovije Roussillon i Conflent (i krajeve Capcir i Vallespir) i pola Cerdañe, odnosno Altu Cerdañu (Gornju Cerdañu).</s>

<s>Tako da je Cerdaña danas administrativno podjeljena između francuskog departmana Pyrénées-Orientales (Alta Cerdaña) i španjolskih provincija Gerone i Léride (Baja Cerdaña).</s>

<s>Regija Cerdaña je pionir u alpskom skijanju u Španjolskoj, u njoj je izgrađeno puno skijališta.</s>

<s>Izvori</s>

<s>Vanjske veze</s>

<s>Consell Comarcal del la Cerdanya</s>

<s>Historija Španije
Geografija Španije
Geografija Francuske</s>

